Ekofisk har vært i drift i 40 år, og disse planene legger til rette for 40 nye år med olje- og gassproduksjon fra området, sier olje- og energiminister Ola Borten Moe (Sp). Proposisjonen som ble fremmet for Stortinget fredag omfatter videreutvikling av Ekofisk- og Eldfisk-feltet som ligger i den sørlige delen av Nordsjøen, om lag 300 kilometer fra land. – Dette er et gigantisk industriprosjekt som vil gi store verdiskapings- og sysselsettingseffekter.